{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog Pravilnika o upisu u Upisnike dobavljača, laboratorija i uzorkivača poljoprivrednog sjemena i sadnog materijal"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Marijan Katalenić","Podnošenje Zahtjeva za upis u upisnike dobavljača poljoprivrednog reprodukcijskog materijala,\nČlanak 7.","Nelogično je da se isto ograniči samo na jednu struku šumarskog smjera jer o sadnom materijalu, biljka znaju dobro i druge struke kao oni koji su završili biologiju na PMF. Zato predlažem da se iza zadnje rečenice dopuni rečenicom: \" Osim navedenih,  stručna osoba može biti i ona koja je završila  i drugi prirodni fakultet koji u svom programu proučava pljoprivredno sjeme i sadni materijal.\"","Nije prihvaćen","S obzirom na usku specijalizaciju koja je potrebna da stručna osoba koja nadzire  održavanje, proizvodnju i doradu poljoprivrednog sjemena i poljoprivrednog sadnog materijala drvenastog ukrasnog bilja, smatramo da je potrebno da ista posjeduje kvalifikacije iz područja poljoprivrede odnosno šumarstva."]
[2,"Marijan Katalenić","Podnošenje zahtjeva za upis u Upisnik ovlaštenih i referentnih laboratorija za kontrolu kvalitete poljoprivrednog reprodukcijskog materijala,\nČlanak 11.","Potpuno je nepotrebno i stručno neopravdano da uz sve navedene zahtjeve osobe iz laboratorija moraju  prolaziti obuku iz točke 3.\n\"3. dokaz o završenoj obuci za kontrolu kvalitete poljoprivrednog reprodukcijskog materijala u Agenciji je nepotrebno da uz sve navedene uvjete i međunarodnu provjeru (točka 7)  osoba prolazi obuku iz točke 3. \". \nObuka u Agenciji je samo nepotrebno administriranje i uzimanje novaca laboratoriju institucije koja je po rangu i važnosti niža od Akreditacijske agencije a ovim si uzima pravo utjecaja u neovisnost laboratorija i zapravo utjecati na  ovisnost prema ovoj Agenciji (HAPH)","Nije prihvaćen","Člankom 13., stavkom 2., točkom a) Zakona o sjemenu, sadnom materijalu i priznavanju sorti poljoprivrednog bilja (u daljnjem tekstu Zakon) koji stupa na snagu 1. siječnja 2022. godine definirano je kako za upis u upisnike laboratorija laboratorij mora imati stručnu osobu koja je, između ostalog, završila obuku pri Agenciji. \nObuka je stručno itekako opravdana jer se provodi na način da se analitičara kroz teoretski i praktični dio obuke pripremi za samostalan rad u svim segmentima rada u laboratoriju, od pripreme uzoraka za analizu, održavanja opreme, samih analiza, te izdavanja Izvješća o kakvoći sjemena poljoprivrednog bilja (napominjemo kako je obuka obvezna za nove analitičare, a ne za iskusne i već obučene).\nU članku 11., stavku 4., točki 7. predmetog Pravilnika stoji kako laboratorij sudjeluje u međulaboratorijskim usporednim ispitivanjima, a ne kako se u komentaru navodi međunarodnoj provjeri. Navedene provjere dokazuju da ono što je analitičar naučio u obuci koju je završio u Agenciji dosljedno primjenjuje u analizama, provjere su pokazatelj kompetentnosti rada laboratorija, a laboratorij dobiva informacije o svojoj izvedbi i točnosti rezultata ispitivanja, te dokazuje svoju tehničku osposobljenost.\nAgencija (HAPIH) i Hrvatska akreditacijska agencija (HAA) imaju različit djelokrug djelovanja i neosnovano je uspoređivati njihov rang i važnost. HAPIH je u službi laboratorija za kontrolu kvalitete poljoprivrednog reprodukcijskog materijala na način da im osigurava obuku analitičara i sudjelovanje u međulaboratorijskim usporednim ispitivanjima koje su uvjet za akreditaciju pri HAA i koje bi bez djelovanja HAPIH-a teško zadovoljili (napominjemo kako je u Hrvatskoj trenutno samo Laboratorij za ispitivanje sjemena, HAPIH-a akreditiran za metode iz područja ispitivanja kvalitete sjemena i HAA ne poznaje i ne prati rad ostalih laboratorija koji su trenutno upisani u Upisnik laboratorija za kontrolu kvalitete poljoprivrednog reprodukcijskog materijala i za koje se očekuje ponovno upisivanje u navedeni Upisnik kada Zakon stupi na snagu."]